Det er præcis en måned siden vintersolhverv, og dagen er tiltaget med præcis en time.

Glem mandag og tirsdag. Onsdag bliver vejr til at nyde udendørsliv, og solen kommer til at skinne i alle landsdele. Det er normalt koldt, når det er klart vejr om morgenen i januar, men i dag er luften er dog på ret mild, selvom den kommer fra nordvest. Morgenen og formiddagen byder på omkring fem grader, og frisk vind. Når temperaturen er højest, får vi omkring syv grader. I løbet af dagen vil vinden aftage en anelse. Der kan til tider komme skyer i den sydvestlige del af landet, mens det er stort set skyfrit mod nord og øst. Himlen vil være flot blå, men i Vestjylland bliver den efterhånden mere mælkehvid. Det ændrer dog ikke på, at dagen bliver ugens absolut flotteste. Det er præcis en måned siden, vi havde vintersolhverv og årets korteste dag. Siden er dagen tiltaget med cirka en time. I København er dagslængden nu kommet over otte timer, mens den er cirka et kvarter kortere i Nordjylland, og ti minutter længere i Syddanmark. Januar fortsætter med meget mildt vejr. Middeltemperaturen på 5,5 grader er en halv grader over rekorden og hele 5,5 grader varmere end det normale for januar.